CELEX: 62014CN0554
Language: lv
Date: 2014-12-03 00:00:00
Title: Lieta C-554/14: Lūgums sniegt prejudiciālu nolēmumu, ko 2014. gada 3. decembrī iesniedza Sofiyski gradski sad (Bulgārija) – Kriminālprocess pret Atanas Ognyanov

2.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 73/11
            
         
      Lūgums sniegt prejudiciālu nolēmumu, ko 2014. gada 3. decembrī iesniedza Sofiyski gradski sad (Bulgārija) – Kriminālprocess pret Atanas Ognyanov
      
      (Lieta C-554/14)
      (2015/C 073/17)
      Tiesvedības valoda – bulgāru
      
         Iesniedzējtiesa
      
      
         Sofiyski gradski sad
      
      
         Pamatlietas puses
      
      
         Notiesātā persona: Atanas Ognyanov
      
      
         Otrs lietas dalībnieks: Sofiyska gradska prokuratura prokurors
      
      
         Prejudiciālie jautājumi
      
      
                  1.
               
               
                  Vai Pamatlēmuma 2008/909/TI normas ļauj izpildes valstij sprieduma valsts piespriestā soda “brīvības atņemšana” ilgumu, pamatojoties uz šī soda izciešanas laikā sprieduma valstī veikto darbu, nodošanas procedūrā samazināt šādi:
                  
                              A)
                           
                           
                              Atbilstoši [Pamatlēmuma] 17. panta 1. punktam soda samazināšana ir izpildes valsts tiesību aktu piemērošanas soda izpildei sekas. Vai šī norma ļauj izpildes valstij jau nodošanas procedūrā piemērot tiesību aktus par soda izpildi saistībā ar apstākļiem, kas radušies laikā, kad notiesātais bija sprieduma valsts jurisdikcijā (proti, saistībā ar darbu, kas veikts apcietinājuma laikā sprieduma valsts soda izciešanas iestādē)?
                           
                        
                              B)
                           
                           
                              Sodu samazina, pamatojoties uz [Pamatlēmuma] 17. panta 2. punktā paredzēto atskaitīšanu. Vai šī norma ļauj atskaitīt laikposmu, kas ir ilgāks par apcietinājuma laikposmu, kas noteikts saskaņā ar sprieduma valsts tiesību aktiem, ja tiek piemēroti izpildes valsts tiesību akti, taču sprieduma valstī radušies apstākļi (proti, sprieduma valsts soda izciešanas iestādē veiktais darbs) vēlreiz juridiski netiek izvērtēti?
                           
                        
            
                  2.
               
               
                  Vai sprieduma valsts ir jāinformē par to, ka minētajai soda samazināšanai ir piemērojamas šīs vai citas Pamatlēmuma tiesību normas, ja tā to ir tieši lūgusi, un vai tās iebildumu gadījumā nodošanas procedūra ir jāizbeidz? Ja ir nepieciešams sniegt informāciju, kā tam ir jānotiek – vai jāsniedz vispārēja un abstrakta informācija par piemērojamiem tiesību aktiem vai tomēr par konkrēto samazināšanu, ko tiesa noteiks konkrētajai notiesātajai personai?
               
            
         Papildjautājums
      
      Ja Eiropas Savienības Tiesa secinātu, ka Pamatlēmuma 2008/909/TI 17. panta 1. un 2. punkta noteikumi nepieļauj, ka izpildes valsts, pamatojoties uz savas valsts tiesību aktiem, samazina sodu (saistībā ar sprieduma valstī veiktu darbu), vai tad valsts tiesas lēmums tomēr piemērot savas valsts tiesību aktus, jo tie ir labvēlīgāki par Pamatlēmuma 2008/909/TI 17. pantu, ir saderīgs ar Savienības tiesībām?